Ehdotus: neuvoston päätös Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) välisestä kirjeenvaihdosta lisärahoituksen myöntämiseksi vuodeksi 2001 vuosia 1999-2001 koskevan EY-UNRWA-yleissopimuksen mukaisesti /* KOM/2001/0741 lopull. - CNS 2001/0288 */



Virallinen lehti nro 103 E , 30/04/2002 s. 0021 - 0022



Ehdotus: NEUVOSTON PÄÄTÖS Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) välisestä kirjeenvaihdosta lisärahoituksen myöntämiseksi vuodeksi 2001 vuosia 1999-2001 koskevan EY-UNRWA-yleissopimuksen mukaisesti (komission esittämä) PERUSTELUT 1. Johdanto Vuodesta 1972 lähtien EY ja UNRWA ovat allekirjoittaneet kymmenen yleissopimusta [1] yhteisön osallistumisesta järjestön toiminta- ja elintarvikeapubudjettien rahoitukseen. Kussakin yleissopimuksessa on: [1] ETY-UNRWA-yleissopimus 1972-1974, EYVL L 304, 31.12.1972, s. 24. ETY-UNRWA-yleissopimus 1975-1978, EYVL L 203, 28.7.1976, s. 40. ETY-UNRWA-yleissopimus 1979-1980, EYVL L 108, 26.4.1980, s. 56. ETY-UNRWA-yleissopimus 1981-1983, EYVL L 392, 31.12.1981, s. 3. ETY-UNRWA-yleissopimus 1984-1986, EYVL L 188, 16.7.1984, s. 18. ETY-UNRWA-yleissopimus 1987-1989, EYVL L 136, 26.5.1987, s. 43. ETY-UNRWA-yleissopimus 1990-1992, EYVL L 118, 9.5.1990, s. 36. ETY-UNRWA-yleissopimus 1993-1995, EYVL L 9, 13.1.1994, s. 16. EY-UNRWA-yleissopimus 1996-1998, EYVL L 282, 1.11.1996, s. 69. EY-UNRWA-yleissopimus 1999-2001, EYVL L 261, 7.10.1999. * vahvistettu yhteisön rahoitusosuus toimintabudjetista (koulutus-, terveydenhuolto-, hätäapu- ja sosiaalipalveluohjelma) seuraaviksi kolmeksi vuodeksi; ja * mahdollistettu vuosittain käytävät neuvottelut yhteisön osallistumisesta elintarvikeapubudjetin rahoitukseen. Ehdotetulla 15 miljoonan euron lisärahoituksella (kymmenennen EY-UNRWA-yleissopimuksen nykyisen rahoituksen lisäksi) pyritään tukemaan UNRWA:n rahoituskriisiä ja sen vuoden 2001 rahoitusvajetta. 2. Toimenpiteen perustelut Yhdistyneiden Kansakuntien pääsihteeri Kofi Annan ilmoitti 21. toukokuuta 2001 päivätyssä, komission puheenjohtajalle Romano Prodille osoitetussa kirjeessään UNRWA:n heikosta taloudellisesta tilanteesta ja korosti UNRWA:n toiminnan tärkeyttä Lähi-idässä. Peter Hansen esitti 16. heinäkuuta 2001 kokoontuneelle yleisten asioiden neuvostolle pyynnön lisätuesta UNRWA:n säännöllisten ohjelmien rahoitusvajeen pienentämiseksi ja rahoitusta koskevan varmuuden palauttamiseksi vakaan toiminnan perustaksi. Samainen henkilö kääntyi 23. heinäkuuta 2001 komissaari Christopher Pattenin puoleen pyytäen lisätukea vallitsevasta kriisistä UNRWA:lle koituneille uusille, pitkän aikavälin vastuille. Kriisillä on pysyviä ja pitkällisiä vaikutuksia, joiden lieventämiseksi tarvitaan UNRWA:n yleisrahastosta rahoitettavia terveydenhuollon ja koulutuksen palveluja sekä sosiaalipalveluja. Komissiolle 19. syyskuuta 2001 antamassaan tiedonannossa komissaarit Christopher Patten ja Poul Nielson totesivat, että Lähi-idän kriisin syveneminen on lisännyt UNRWA:n työtaakkaa ja että sen varat eivät riitä nykyisten kustannusten kattamiseen. Tiedonannossa mainittiin lisäksi, että useimmat muista avunantajista kuten jäsenvaltiot ovat joko lisänneet rahoitusosuuksiaan tai ovat aikeissa lisätä niitä. Ammanissa 24. syyskuuta 2001 pidetyssä UNRWA:n merkittävimpien avunantajien kokouksessa UNRWA otti lisätuen puheeksi: sen taloudellinen tilanne on edelleen kriittinen, mille on ominaista toimintabudjetin suuri alijäämäisyys, tiukkojen säästötoimenpiteiden jatkuva toteuttaminen sekä käyttöpääoman ja käteisvarojen loppuminen. UNRWA:n keskeisimpänä ongelmana eivät ole talousarvioon nähden liian suuret kulut vaan riittämättömät tulot. Viimeisimmät arviot tuloista ja menoista osoittivat, että UNRWA:n vuoden 2001 tavanomainen maksuvalmiusbudjetti osoittaisi vuoden loppuun mennessä 58 miljoonan Yhdysvaltain dollarin vajetta. Maailmanpankki suositti hiljattain julkaisemassaan Länsirannan ja Gazan alueen taloudellista tilannetta koskevassa arviossaan, että yksi kuudesta toimenpiteestä, jotka kansainvälisen avunantajayhteisön on määrä toteuttaa, on lisätuen antaminen UNRWA:lle, koska näiden alueiden pakolaisväestö on jatkossakin erittäin riippuvainen UNRWA:n tarjoamista sosiaalisista peruspalveluista ja toimeentulotuista. 3. Päätelmät Ottaen huomioon - UNRWA:n taloudelliset vaikeudet ja Lähi-idässä vallitsevasta kriisistä sille aiheutunut työtaakan kasvaminen, ja - avunantajien kuten jäsenvaltioiden UNRWA:lle antama tuki, jotta se voisi huolehtia tuen antamisesta edes vähimmäistasolla, millä pidettäisiin yllä pakolaisille tarjottavat palvelut kohtuullisella tasolla, komissio ehdottaa, että neuvosto hyväksyy Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) välisen kirjeenvaihdon, joka koskee 15 miljoonan euron lisätuen myöntämistä voimassa olevan, vuosia 1999-2001 koskevan EY-UNRWA-yleissopimuksen mukaisesti vuonna 2001 myönnettävän rahoituksen lisäksi. Tarvittavat 15 miljoonan euron suuruiset määrärahat siirretään momentista B7-420 (Israelin ja Palestiinan vapautusjärjestön (PLO) väliseen rauhansopimukseen liittyvät yhteisön toimet). 2001/0288 (CNS) Ehdotus: NEUVOSTON PÄÄTÖS Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) välisestä kirjeenvaihdosta lisärahoituksen myöntämiseksi vuodeksi 2001 vuosia 1999-2001 koskevan EY-UNRWA-yleissopimuksen mukaisesti EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181 artiklan yhdessä sen 300 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Lähi-idässä parhaillaan vallitseva kriisi on lisännyt UNRWA:n työtaakkaa. (2) Yhteisön UNRWA:lle antama tuki on tärkeä tekijä Lähi-idän tilanteen vakauttamisessa ja se on osa kehitysmaissa vallitsevan köyhyyden vastaista toimintaa, mistä syystä se vaikuttaa myönteisesti asianomaisen väestön ja sellaisten maiden, joissa kyseiseen väestöön kuuluvat henkilöt asuvat, kestävään taloudelliseen ja yhteiskunnalliseen kehitykseen. (3) UNRWA:n toimien tukeminen vaikuttaisi todennäköisesti myönteisesti edellisessä johdanto-osan kappaleessa kuvattujen yhteisön tavoitteiden saavuttamiseen. (4) Voimassa olevassa Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) vuosia 1999-2001 koskevassa yleissopimuksessa (EY-UNRWA-yleissopimus [2]) ja erityisesti sen 6 artiklassa annetaan mahdollisuus mukauttaa tuen määrää, [2] EYVL L 261, 7.10.1999, s. 36. ON PÄÄTTÄNYT SEURAAVAA: 1 artikla Hyväksytään Euroopan yhteisön ja Yhdistyneiden Kansakuntien palestiinalaispakolaisten avustus- ja työelimen (UNRWA) välinen kirjeenvaihto, jolla lisätään voimassa olevan yleissopimuksen mukaisesti vuonna 2001 myönnettävää rahoitusta 15 miljoonalla eurolla. Kirjeenvaihdon teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilöt, joilla on valtuudet allekirjoittaa kirjeenvaihto yhteisöä sitovasti. Tehty Brysselissä [...] Neuvoston puolesta Puheenjohtaja LIITE Euroopan yhteisön ja Yhdistyneiden Kansakuntien palestiinalaispakolaisten avustus- ja työelimen (UNRWA) kirjeenvaihtona tehty sopimus lisärahoituksen myöntämisestä vuosia 1999-2001 koskevan EY-UNRWA-yleissopimuksen mukaisesti A. Euroopan yhteisön kirje Tehty Brysselissä Arvoisa .... Minulla on kunnia viitata Euroopan yhteisön ja UNRWA:n edustajien välisiin neuvotteluihin, joissa käsiteltiin lisärahoituksen myöntämistä UNRWA:lle 19 päivänä syyskuuta 1999 allekirjoitetun, pakolaisille Lähi-Idän maissa vuosina 1999-2001 annettavaa apua koskevan Euroopan yhteisön ja UNRWA:n yleissopimuksen mukaisesti. Yleissopimuksen 6 artiklan mukaisesti ilmoitan, että yhteisö on päättänyt myöntää UNRWA:lle lisärahoitusta yleissopimuksen 2 artiklassa tarkoitetun vuoden 2001 tuen lisäksi. Tämän lisärahoituksen määrä on 12,7 miljoonaa euroa koulutusohjelmaa varten ja 2,3 miljoonaa euroa yleistä terveydenhuolto-ohjelmaa varten. Kaikki muut yleissopimuksessa vahvistetut edellytykset pysyvät ennallaan. Olisin kiitollinen, jos voisitte vahvistaa, että UNRWA hyväksyy tämän kirjeen sisällön. Kunnioittavasti Euroopan yhteisön puolesta B. UNRWA:n kirje Tehty Brysselissä Arvoisa ... Minulla on kunnia ilmoittaa saaneeni seuraavan tänään päivätyn kirjeenne: "Arvoisa .... Minulla on kunnia viitata Euroopan yhteisön ja UNRWA:n edustajien välisiin neuvotteluihin, joissa käsiteltiin lisärahoituksen myöntämistä UNRWA:lle 19 päivänä syyskuuta 1999 allekirjoitetun, pakolaisille Lähi-Idän maissa vuosina 1999-2001 annettavaa apua koskevan Euroopan yhteisön ja UNRWA:n yleissopimuksen mukaisesti. Yleissopimuksen 6 artiklan mukaisesti ilmoitan, että yhteisö on päättänyt myöntää UNRWA:lle lisärahoitusta yleissopimuksen 2 artiklassa tarkoitetun vuoden 2001 tuen lisäksi. Tämän lisärahoituksen määrä on 12,7 miljoonaa euroa koulutusohjelmaa varten ja 2,3 miljoonaa euroa yleistä terveydenhuolto-ohjelmaa varten. Kaikki muut yleissopimuksessa vahvistetut edellytykset pysyvät ennallaan. Olisin kiitollinen, jos voisitte vahvistaa, että UNRWA hyväksyy tämän kirjeen sisällön. Kunnioittavasti Euroopan yhteisön puolesta" Vahvistan, että UNRWA hyväksyy kirjeenne sisällön. Kunnioittavasti UNRWA:n puolesta SÄÄDÖKSEEN LIITTYVÄ RAHOITUSSELVITYS 1. Asiaa koskevat momentit yhteisön talousarviossa B7-421 (Apu Yhdistyneiden Kansakuntien palestiinalaispakolaisten avustus- ja työelimelle Lähi-idässä). 2. Toimenpiteen kuvaus 15 miljoonan euron myöntäminen UNRWA:n vuoden 2001 yleisrahastoon voimassa olevan kymmenennen EY-UNRWA-yleissopimuksen mukaisen rahoituksen lisäksi. 3. Oikeusperusta Euroopan yhteisön perustamissopimuksen 181 artikla yhdessä 300 artiklan 3 kohdan ensimmäisen alakohdan kanssa. 4. Taloudelliset vaikutukset Komissio ehdottaa, että UNRWA:n yleisrahastoon myönnettäisiin vuonna 2001 lisätukea 15 miljoonaa euroa.